Raforkuverð vegna flutningstapa verður 5,45 kr / kWst fyrir fyrsta ársfjórðung 2020 Nýverið voru opnuð tilboð í raforku sem áætlað er að muni tapast á 1. ársfjórðungi næsta árs en Landsnet býður fjórum sinnum á ári út alla þá orku sem tapast í flutningskerfinu . Flutningstöp er sú raforka sem tapast vegna viðnáms í raflínum og spennum í raforkuflutningskerfinu . Ríflega 2% þeirrar raforku sem mötuð er inn á kerfið tapast á leið til notenda . Sú raforka samsvarar um 400 GWh / ári sem jafngildir framleiðslu Kröflustöðvar eða raforkunotkun um 1.500 rafmagnsbíla á einu ári . Sögulega hefur raforkuverð vegna flutningstapa verið með því hæsta á vetrarmánuðum , en á þeim árstíma er raforkunotkun með mesta móti og eftirspurnin því mikil eftir rafmagni í samfélaginu öllu . Meðalverð þessa útboðs lækkar um 1,9% miðað við sama tíma í fyrra , en er þó 16% hærra en á síðasta ársfjórðungi en raforkuverð fyrir fyrsta ársfjórðung 2020 verður 5,45 kr / kWst . Gjald vegna flutningstapa fyrir fyrsta ársfjórðung 2020 verður 107,30 kr. á MWst og hækkar úr 91,44 kr. á MWst , eða um 17,35% . Að þessu sinni var samið við þrjá raforkusala , Íslenska orkumiðlun , Landsvirkjun og Orku náttúrunnar . á grundvelli þeirra tilboða sem bárust og er heildarkostnaður þeirra um 520 millj. kr . Til að geta tekið þátt í rafrænum útboðum á raforku vegna flutningstapa þurfa raforkusölufyrirtæki að gera rammasamning við Landsnet . Rammasamningur skyldar þó ekki fyrirtæki til þess að taka þátt í útboðunum , enda er það val hvers sölufyrirtækis hverju sinni . Í dag eru 5 raforkusalar með rammasamning við Landsnet : HS orka , Íslensk orkumiðlun , Landsvirkjun , Orka náttúrunnar og Orkusalan . Öll tilboð sem bárust vegna útboðsins eru birt á www.landsnet.is og þar er hægt að skoða nánar dreifingu tilboða og bera saman við tilboð fyrri útboða .